Johnny Depp

Johnny Depp, jaiotzez John Christopher Depp II, (Owensboro, Kentucky, AEB, 1963ko ekainaren 9a) aktorea da. Oscar sarirako izendatua. Estreinako filma 1984ko A Nightmare on Elm Street izan zuen. Horren ostean, telebistan aritu zen. Ospea hartuta, Hollywoodera joan zen: 1990eko hamarkadatik aurrera, harrera oneko hainbat filmetan rol nagusia jokatu du.

 Bizitza 
Ingeniari baten eta zerbitzari baten semea da. Oso txikia zela, Miramar hirira (Florida) joan zen. Hamasei urte zituela, gurasoak banandu egin ziren.

Amak gitarra bat oparitu zion eta musikarekiko zaletasuna piztu zitzaion. Gaztea zenean, talde batzuetan ere parte hartu zuen, besteak beste, The Kids izenekoa. Talde horrek ezagutza handia lortu zuen Floridan. Iggy Popen teloneroak ere izatera iritsi ziren. 18 urte zituela, Los Angelesera joan zen, musika munduan irteera bila. Makilatzaile batekin ezkondu zen eta horrek aurkeztu zion Nicolas Cageri. Haren gomendioz, musika mundua utzi zuen, rock abeslari moduan ez zuelako etorkizunik. Bere agenteari aurkeztu zion eta bere lehen papera lortu zion, Wes Cravenen, A Nightmare on Elm Street filmean (1984). 

Askotariko rolak jokatu ditu: eskuen ordez guraizeak dituen gaztea (Edward Scissorhands); historiako film-zuzendari txarrena izan omen dena (Ed Wood); maitalerik handiena (Don Juan DeMarco); FBIko polizia ezkutatu bat (Donnie Brasco); Hunter S. Thompson idazle eta kazetaria (Fear and Loathing in Las Vegas); Bon Bon izeneko trabestia (Before Night Falls)... Era berean, Peter Pan, James Matthew Barrie eta Jack Sparrow Pirates of the Caribbean serieko filmetan rol nagusia antzeztu du.

Nagusiki Tim Burton zuzendariarekin lan egin izan du. Zortzi aldiz aritu dira elkarrekin, Edward Scissorhands, Ed Wood, Sleepy Hollow, Charlie eta txokolate-lantegia, Corpse Bride, Sweeney Todd, Alice in Wonderland eta Dark Shadows filmetan.

Deppi asko gustatzen zaio irakurtzea, bai eta pintura eta artea bildumak ere. Bikotekide batzuk izan ondoren (Winona Ryder eta Kate Moss, adibidez), orain Vanessa Paradis kantari eta aktorearekin bizi da, eta bi seme-alaba dituzte, Lily Rose Melody eta Jack Christopher.

 Filmografia hautatua 
 Urtea  Filma  Pertsonaia  Oharrak 2010  The Tourist Frank Tupelo  2009  Public Enemies  John Dillinger  2008  The Rum Diary  Hunter S. Thompson  2007  Pirates of the Caribbean 3  Jack Sparrow  2006  Pirates of the Caribbean: Dead Man's Chest  Jack Sparrow  Pertsonaia bera bi filmetan egiten duen lehen aldia. 2005  The Libertine  Rochester  Corpse Bride  Victor Van Dort  Charlie and the Chocolate Factory  Willy Wonka  2004  Finding Neverland  Sir James Matthew Barrie  Oscar sarirako izendatua. Secret Window  Mort Rainey  2003  Once Upon a Time in Mexico  Sands  Pirates of the Caribbean: The Curse of the Black Pearl  Jack Sparrow  Oscar sarirako izendatua. 2001  From Hell  Frederick Abberline  The Man Who Cried  Cesar   Blow  George Jung  2000  Chocolat  Roux  Before Night Falls  Victor tenientea  The Ninth Gate  Dean Corso  1999  Sleepy Hollow  Constable Ichabod Crane  The Astronaut's Wife  Commander Spencer Armacost  1998  Fear and Loathing in Las Vegas  Raoul Duke  1997  Donnie Brasco  Donnie Brasco/Joseph D. 'Joe' Pistone  1995  Nick of Time  Gene Watson  Dead Man  William Blake  Don Juan DeMarco  Don Juan  1994  Ed Wood  Ed Wood  1993  What's Eating Gilbert Grape  Gilbert Grape  Benny & Joon  Sam  1991  Freddy's Dead: The Final Nightmare  Teen on TV  Kredituetan "Oprah Noodlemantra" bezala agertu zen. 1990  Edward Scissorhands  Edward Scissorhands  Cry-Baby  Wade "Cry-Baby" Walker  1986  Platoon  Gator Lerner  1985  Private Resort  Jack  1984  A Nightmare on Elm Street  Glen Lantz 

 Erreferentziak 

 Kanpo estekak 

Kategoria:Ameriketako Estatu Batuetako aktoreak
Kategoria:Irlandar estatubatuarrak
Kategoria:Alemaniar estatubatuarrak
Kategoria:Adoptatuak
Kategoria:Kentuckyarrak
Kategoria:Donostia Sariaren irabazleak (Zinemaldia)